钦定古今图书集成/方舆汇编/边裔典/第098卷 > 《三佛齐土产考》
## 钦定古今图书集成/方舆汇编/边裔典/第098卷 > 《三佛齐土产考》

金　　　　银，　　　　水晶，珠　　琉璃。

犀角、　　　象牙

安息香　树脂，其形色类核桃瓤。不宜于烧。然能发
众香，故人取以和香。

檀香、　　　龙脑香。

乌樠木　单马令国出，树似㯶榈，可为器用。
猫睛石，　细兰国出，莹洁明透，如猫眼睛。

沉香。

乳香：　树类榕，以斧斫之，脂溢于外，凝结而成。其品
多数种，有滴乳、缶袋香、黑榻、缠末之别。

蔷薇水：　即蔷薇花，上露花，与中国蔷薇不同。土人
多取其花浸水以代露，故多伪者。以琉璃瓶试之，翻
摇数四，其泡周上下者为真。

万岁枣。

《木香》　树类“丝瓜，冬取根，晒干。”

褊桃　　　婆律香，　　薰陆香。

芦荟，　草属，状如鲎尾，采以玉器捣成膏，名曰“芦荟。”
栀子花　色浅紫，香清越，其花稀，土人采之曝干，存
于琉璃瓶中。

没石子：　树如樟，开花结实，如中国茅栗。

苏合油　以浓而无泽者为上。

腽肭脐，　兽形如狐，脚高如犬，走如飞，取其肾以渍
油，名《腽肭脐》。

阿魏　树不甚高，土人纳竹筒于树梢，脂满其中。冬
月破筒取脂，即阿魏也。或曰：“其脂最毒，人不敢近。每
采时系羊树下，自远射之，脂毒著于羊，羊毙即为魏。”
珊瑚　生海中最深处，初生色白，渐长变黄，以丝绳
系五爪铁猫儿，用黑铅为坠，掷海中取之。初得肌理
软腻，见风则干硬，变红色者贵，若失时不取，则蠹败。
没药　树高大如松，皮厚一二寸。采时掘树下为坎，
用斧伐其皮，脂流于坎，旬馀方取之。

“血竭”，　树同。没药，采亦如之。乳香以下诸物多大食，
诸蕃出而萃于三佛齐